ทวี สอดส่อง

พันตำรวจเอก ทวี สอดส่อง  (เกิด 23 กันยายน พ.ศ. 2502)  เป็นอดีตตำรวจและนักการเมืองชาวไทย ปัจจุบันดำรงตำแหน่งหัวหน้าพรรคประชาชาติ อดีตรัฐมนตรีว่าการกระทรวงยุติธรรม ในรัฐบาลเศรษฐา ทวีสิน และรัฐบาลแพทองธาร ชินวัตร อดีตอธิบดีกรมสอบสวนคดีพิเศษ และอดีตเลขาธิการศูนย์อำนวยการบริหารจังหวัดชายแดนภาคใต้

 ประวัติ 
ทวี เกิดเมื่อวันที่ 23 กันยายน พ.ศ. 2502 ที่ตำบลวังน้ำเย็น อำเภอแสวงหา จังหวัดอ่างทอง เป็นบุตรนายบัวลก กับนางสวิง สอดส่อง ด้านครอบครัวสมรสกับนางสุนีย์ สอดส่อง (สกุลเดิม: ฤทธิโยธี) มีบุตร 3 คน

เข้าเรียนที่โรงเรียนนายร้อยตำรวจ อำเภอสามพราน จังหวัดนครปฐม รุ่นที่ 37 และปริญญาโทสาขาพัฒนาสังคม มหาวิทยาลัยเกษตรศาสตร์พ.ต.อ.ทวี สอดส่อง ว่าที่ส.ส.ป้ายแดง-ประชาชาติ

 การทำงาน 
พ.ต.อ.ทวี สอดส่อง เข้ารับราชการตำรวจเป็นรองสารวัตรสอบสวนสถานีตำรวจภูธรอำเภอท่าใหม่ จังหวัดจันทบุรี จนกระทั่งเป็นรองผู้บังคับการกองปราบปราม และในปี พ.ศ. 2547 ได้โอนย้ายไปเป็นข้าราชการพลเรือนสามัญ ในตำแหน่งรองอธิบดีกรมสอบสวนคดีพิเศษ เป็นรองเลขาธิการคณะกรรมการป้องกันและปราบปรามยาเสพติด และได้รับแต่งตั้งเป็นอธิบดีกรมสอบสวนคดีพิเศษ ในปี พ.ศ. 2551 แทน สุนัย มโนมัยอุดมข้อหาหมิ่นประมาท ทักษิณ ชินวัตร และย้าย พ.ต.อ.ทวี สอดส่อง  ต่อมาย้ายไปเป็นรองปลัดกระทรวงยุติธรรม และเป็นเลขาธิการศูนย์อำนวยการบริหารจังหวัดชายแดนภาคใต้ในปี พ.ศ. 2554มติคณะรัฐมนตรี ดำรงตำแหน่งจนถึงปี พ.ศ. 2557 จึงถูกย้ายไปดำรงตำแหน่งที่ปรึกษาประจำสำนักนายกรัฐมนตรีรำลึก "ทวี สอดส่อง" ครบ 7 ปี "คสช." โยกพ้นเลขาศอ.บต. ปชช.แห่ให้กำลังใจ และลาออกจากราชการในปี พ.ศ. 2561

ในปี พ.ศ. 2561 พ.ต.อ.ทวี สอดส่อง ได้เข้าร่วมกับ วันมูหะมัดนอร์ มะทา ดำรงตำแหน่งกรรมการบริหารพรรคประชาชาติ โดย พ.ต.อ.ทวี รับตำแหน่งเป็นเลขาธิการพรรค ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 2 ของพรรคประชาชาติ แต่ไม่ได้รับเลือกตั้ง เนื่องจากพรรคประชาชาติได้รับที่นั่งในระบบบัญชีรายชื่อเพียง 1 ที่นั่ง แต่ต่อมาในปี พ.ศ. 2563 วันมูหะมัดนอร์ มะทา ลาออกจากการเป็นสมาชิกสภาผู้แทนราษฎร ส่งผลให้ พ.ต.อ.ทวี ได้เลื่อนขึ้นมาเป็นสมาชิกสภาผู้แทนราษฎรแทนประกาศสภาผู้แทนราษฎรเรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (พันตำรวจเอก ทวี สอดส่อง)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคประชาชาติได้ สส.บัญชีรายชื่อ 2 ที่นั่ง ซึ่ง พ.ต.อ.ทวี สอดส่อง ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 2 ของพรรคประชาชาติ ทำให้เขาได้รับเลือกตั้ง และต่อมามีการจัดประชุมใหญ่สามัญครั้งที่ 2/2566 เมื่อวันที่ 26 สิงหาคม ที่หอประชุมเฉลิมพระเกียรติ 80 พรรษา มหาวิทยาลัยราชภัฏยะลา เพื่อเลือกหัวหน้าพรรคคนใหม่แทนวันมูหะมัดนอร์ มะทา ที่ลาออกจากตำแหน่งเพื่อไปทำหน้าที่ประธานสภาผู้แทนราษฎรไทยของชุดที่ 26 โดยที่ประชุมมีมติเลือก พ.ต.อ.ทวี อดีตเลขาธิการพรรค ขึ้นเป็นหัวหน้าพรรค ส่วนตำแหน่งเดิมคือเลขาธิการพรรค เป็นของซูการ์โน มะทา น้องชายของวันมูหะมัดนอร์

ต่อมาเขาได้รับการแต่งตั้งเป็นรัฐมนตรีว่าการกระทรวงยุติธรรม ในรัฐบาลของเศรษฐา ทวีสิน โดยเป็น 1 ใน 3 อดีตข้าราชการตำรวจที่ได้รับการแต่งตั้งให้ดำรงตำแหน่งในคณะรัฐมนตรีชุดดังกล่าว (อีก 2 คน คือ พล.ต.อ.พัชรวาท วงษ์สุวรรณ และ พล.ต.อ.เพิ่มพูน ชิดชอบ) 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖, เล่ม ๑๓๐ ตอนที่ ๓๐ ข หน้า ๒, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๑๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๓๐ ตอนที่ ๓๒ ข หน้า ๑๗๐, ๒๖ ธันวาคม ๒๕๕๖
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๓ ตอนที่ ๑๔ ข หน้า ๗, ๒๗ มิถุนายน ๒๕๔๙

 อ้างอิง 

 แหล่งข้อมูลอื่น 

หมวดหมู่:บุคคลจากจังหวัดอ่างทอง
หมวดหมู่:ตำรวจชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:พุทธศาสนิกชนชาวไทย
หมวดหมู่:รัฐมนตรีว่าการกระทรวงยุติธรรมไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาชาติ (พ.ศ. 2561)
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:หัวหน้าพรรคการเมืองในประเทศไทย